text: बॉलीवुड में एक और सुपरहीरो एंट्री करने जा रहा है, जिसका नाम होगा 'भावेश जोशी सुपरहीरो'. अनिल कपूर के बेटे हर्षवर्धन कपूर अपनी दूसरी फिल्म लेकर आ रहे हैं. फिल्म 'भावेश जोशी सुपरहीरो' का ट्रेलर रिलीज हो चुका है. इस फिल्म में वह एक सुपरहीरो की भूमिका में होंगे, जिसमें वह पहले तो कागज का मास्क पहन कर अनजान लोगों को इंसाफ दिलाते हैं और इसका वीडियो बनाते हैं. जब यह मामला राजनैतिक तूल पकड़ लेते है तो भावेश जोशी नाम का शख्स असल में एक हीरो बन जाता है और लोगों की मदद करने के लिए रात के अंधेरे में निकलता है.